Vince Welnick

Vincent Leo Welnick (1951–2006) var en amerikansk keyboardist.

 Karrière 
Welnick ble medlem av bandet Beans som flyttet til San Francisco og etterhvert ble til det kjente teaterrock-bandet The Tubes. Han var medlem av Tubes gjennom 1970- og 1980-tallet, og deltok på alle deres utgivelser i denne perioden. Welnick deltok også på utgivelser med Todd Rundgren.

Etter at Grateful Deads keyboardist Brent Mydland døde av en overdose 26. juli 1990 begynte bandet å avholde opptaksprøver for å erstatte ham. Welnick ble valgt og hans første opptreden sammen med bandet var 7. september 1990 i Richfield Coliseum i Ohio. Han spilte med bandet frem til deres oppløsning i 1995.

I 1994 ble Welnick, sammen med de andre medlemmene av Grateful Dead, innlemmet i Rock and Roll Hall of Fame.

Etter at Jerry Garcia døde og Grateful Dead ble oppløst, ble Welnick med Bob Weirs band RatDog der han spilte keyboard frem til desember 1995. Han samarbeidet med bandet Second Sight, Bob Bralove, Missing Man Formation, Phil Lesh and Friends og Mickey Hart Band.

 Privat 
I 1995 ble Welnick diagnostisert med strupekreft som senere gikk i remisjon. Han hadde også utviklet lungeemfysem.

Welnick slet med depresjon etter han fikk kreftdiagnosen og den ble forverret etter Grateful Deads oppløsning etter Jerry Garcias død. Seks måneder etter Garcias død forsøkte Welnick å begå selvmord. Han fikk terapi for depresjonen, samt behandling for kreften og emfysemet, noe som så ut til å hjelpe. Men etter at resten av Grateful Dead ble gjenforent i 2002 under navnet «The Surviving Members of Grateful Dead» og Welnick ikke ble invitert til å bli med, sank han inn i en ny periode med depresjon. Den 2. juni 2006 tok han sitt eget liv ved å kutte over halsen med kniv, foran sin kone. Det ble foretatt gjenopplivingsforsøk og han var fremdeles i live da ambulansen kom. Han ble erklært død på akuttmottaket ved Santa Rosa Memorial Hospital klokken 10:30.

 Diskografi 
 Med The Tubes

 1975: The Tubes
 1976: Young and Rich
 1977: Now
 1978: What Do You Want from Live
 1979: Remote Control
 1981: The Completion Backward Principle
 1983: Outside Inside
 1985: Love Bomb
 2000: Infomercial: How to Become Tubular
 2009: Mondo Birthmark

 Med Todd Rundgren
 1989: Nearly Human
 1991: 2nd Wind

 Med Grateful Dead

 1991: Infrared Roses
 1997: Fallout from the Phil Zone
 1997: Dick's Picks Volume 9
 2000: Dick's Picks Volume 17
 2001: View from the Vault, Volume Two
 2003: Dick's Picks Volume 27
 2006: Grateful Dead Download Series Volume 11
 2008: Road Trips Volume 2 Number 1
 2009: Road Trips Volume 2 Number 4
 2015: 30 Trips Around the Sun
 2015: 30 Trips Around the Sun: The Definitive Live Story 1965–1995

 Med andre

 1994: Chance in a Million – Zero
 1996: Calling Up Spirits – Dick Dale
 1996: Second Sight – Second Sight
 1998: Fiesta Amazonica – Merl Saunders
 1998: Missing Man Formation – Missing Man Formation
 2000: Might as Well… – The Persuasions
 2000: Smallstone – Smallstone
 2001: Uh-Oh! – Tipsy
 2007: Texistentialism – Jerry Lightfoot's Band of Wonder

 Filmografi 
 1980 – Xanadu – Medlem av The Tubes
 1982 – Ladies and Gentlemen, The Fabulous Stains – Jerry Jervey

 Referanser 

 Eksterne lenker 




Kategori:Keyboardister fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Phoenix